شہرزاد

شہرزاد، ,جاں "شہرزاد" () قصہ گوئی دی مشہور کتاب، الف لیلیٰ وچّ اک کردار ہے اتے اس کتاب وچّ بیان ساریاں کہانیاں اسے دی زبانی بیان کیتیاں گئیاں ہن۔

کہانی
سمرقند دا اک بادشاہ شہریار اپنی ملکہ دی بے وفائی (اس دے غلام نال عشقَ) توں دکھی ہو کے عورتاں توں ہی اس قدر بدزن ہو گیا کہ اس نے ایہہ دستور بنا لیا کہ روزانہ اک سندر کنواری لڑکی نال شادی رچاؤندا اتے اگلی سویر ہون تے اسنوں قتل کروا دندا۔ آخر اس دے وڈے وزیر دی لڑکی شہرزاد نے اپنی ذات نوں اس عذابِ توں نجات دواؤن دا ارادہ کیتا اتے اپنے والد نوں بڑی مشکل نال راضی کر کے شہریار نال شادی کر لئی۔ ادوں تکّ اوہ 1000 اجہیاں عورتاں نوں مار چکا سی۔

الف لیلیٰ  دے مطابق، شہر زاد بہت عقل مند، اتے بہت پڑھن والی لڑکی سی۔ کہانی دے شروع وچّ ہی شہرزاد دا ذکر اس طرحاں ہے:

شہرزاد نے پہلی رات بادشاہ نوں اک کہانی سناؤنی شروع کیتی۔ رات ختم ہو گئی مگر کہانی اک ایسے موڑ تے سی کہ بادشاہ نے شہرزاد نوں ہلاک نہ کیتا کرنے۔ ہر رات شہرزاد کہانی شروع کردی اتے صبح دے قریب ایسے موڑ تے ختم کردی کہ اس وچّ اک نویں کہانی دا لڑ دکھائی دین لگّ پیندا اور برتانت اتنا دلچسپ ہندا کہ بادشاہ اس بارے جانن دی اتسکتا وسّ شہرزاد دا قتل ملتوی کر دندا۔ ایہہ سلسلہ جاری رہا اتے جدوں 1,001 راتاں بیت گئیاں، اتے 1,000 کہانیاں مکّ گئیاں، تاں شہرزاد نے راجے نوں کیہا کہ ہن اس کول کوئی ہور قصہ نہیں۔ ایہناں 1,001 راتاں دوران، بادشاہ نوں اس نال پریم ہو گیا سی، اتے اس نے اسدا جیون بخش دتا، اتے اس نوں اپنی رانی بنا لیا۔

حوالے

گٹھ:الف لیلیٰ دے کردار
گٹھ:عربی ساہت
گٹھ:الف لیلیٰ